

**MINISTERUL FINANȚELOR**

|  |
| --- |
|  |

**Nr. 391066/27.05.2024**

**MINISTERUL FINANȚELOR**

**ANUNȚĂ DECLANȘAREA PROCEDURII DE TRANSFER ÎN INTERESUL SERVICIULUI**

**PENTRU UN POST AFERENT UNEI FUNCŢII PUBLICE DE EXECUŢIE**

**ANUNŢ din data de 27 mai 2024**

**privind declanșarea procedurii de transfer în interesul serviciului,**

**pentru ocuparea unui post aferent unei funcţii publice de execuţie**

**din cadrul Ministerului Finanțelor**

Ministerul Finanțelor, în temeiul prevederilor art. 502 alin. (1) lit. c) și art. 506 alin. (1) lit. a), alin. (2), (3), (5), (6), (8¹) și (9) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

anunță declanșarea **procedurii de transfer în interesul serviciului,** pentru ocuparea unui post aferent unei funcţii publice de execuţie vacante de **expert clasa I grad profesional superior la Serviciul logistic, Direcția generală de servicii interne și achiziții publice**, în conformitate cu procedura de sistem PS-33 „Modificarea prin transfer a raporturilor de serviciu/muncă ale angajaților, la nivelul aparatului propriu al Ministerului Finanțelor”.

**DOCUMENTE NECESARE ȘI DATĂ LIMITĂ**

Persoanele interesate sunt invitate să depună la sediul Ministerului Finanțelor, prin registratură, în termen de 8 zile lucrătoare de la data afişării anunţului, următoarele documente:

1. **solicitarea accesului la procesul de selecție pentru transferul în interesul serviciului, conform modelului atașat;**
2. **curriculum vitae, modelul comun european**
3. **copia actului de identitate;**
4. **copii ale diplomelor de studii, certificatelor şi altor documente care atestă efectuarea unor specializări şi perfecţionări, necesare în vederea verificării îndeplinirii condițiilor din fişa postului;**
5. **copia carnetului de muncă şi a adeverinţei eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcţiei publice, precum și funcția publică în care este numit;**
6. **adeverința medicală, care să ateste starea de sănătate corespunzătoare funcţiei publice solicitate;**
7. **acordul privind prelucrarea datelor cu caracter personal, conform modelului atașat.**

Copiile de pe actele de mai sus, se prezintă în copii legalizate sau însoţite de documentele originale, care se certifică pentru conformitatea cu originalul de către secretarul comisiei**.**

Procedura de selecție în cazul transferului în interesul serviciului cuprinde următoarele etape succesive:

1. selecția persoanelor care îndeplinesc condițiile în vederea ocupării posturilor vacante prin transfer;
2. proba interviu. Proba interviu va putea fi susținută doar de solicitanții declarați admiși la etapa selecției.

**TERMENUL LIMITĂ DE DEPUNERE A DOCUMENTELOR MENȚIONATE: 05 iunie 2024, ora 1700**

Ulteriorverificării dosarului/dosarelor de înscriere la procedura de transfer şi afişării rezultatului selecției, va fi organizată **proba interviu în data de 25 iunie 2024, ora 1100, la sediul Ministerului Finanțelor.**

**CONDIȚII pentru ocuparea, prin transfer în interesul serviciului, a funcției publice vacante de expert clasa I grad profesional superior la Serviciul logistic, Direcția generală de servicii interne și achiziții publice:**

* studii universitare de licență absolvite cu diplomă de licenţă sau echivalentă în domeniul științelor sociale – științe juridice sau economice, sau în domeniul științelor inginerești;
* cunoştinţe teoretice în domeniul tehnologiei informației: aplicații tip Office (editor de texte, prezentări, calcule), email – nivel începător;
* minimum 7 ani vechime în specialitatea studiilor necesare exercitării funcției publice.

Abilităţi, calităţi şi aptitudini necesare:

* creativitate și spirit de inițiativă;
* abilități de comunicare orală și scrisă;
* capacitate de analiză și sinteză;
* capacitate de a lucra în echipă;
* capacitate de asumare a responsabilităților;
* capacitate de a rezolva eficient problemele.

Cerinţe specifice: disponibilitate pentru program de lucru prelungit în anumite condiții.

**Bibliografia pentru funcția publică de execuție vacantă de expert clasa I grad profesional superior - ID 598509**

1. Hotărârea Guvernului nr. 34/2009 privind organizarea și funcționarea Ministerului Finanțelor, cu modificările și completările ulterioare;

2. Ordinul ministrului finanţelor publice nr. 2634/2015 privind documentele financiar-contabile, cu modificările și completările ulterioare;

3. Ordinul ministrului finanțelor nr. 5397/2023 pentru desemnarea instituțiilor publice pilot pentru aplicarea Normelor metodologice privind angajarea, lichidarea, ordonanțarea și plata cheltuielilor bugetare;

4. Ordinul ministrului finanțelor publice nr. 2861/2009 pentru aprobarea Normelor privind organizarea şi efectuarea inventarierii elementelor de natura activelor, datoriilor şi capitalurilor proprii;

5. Capitolul I din Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice.

Informații suplimentare se pot obține la secretarul comisiei, domnul Gheorghe ROMAN, expert clasa I grad profesional superior, telefon021/2262181.

Subsemnatul/a .........................., având funcția de .............................. în cadrul ......................................., solicit accesul la procesul de selecție pentru transferul în interesul serviciului la Ministerul Finanțelor, Direcția (generală)/Serviciul ....................... în funcția publică/contractuală de conducere/execuție de ....................................

Anexez următoarele documente:

* curriculum vitae, modelul comun european;
* copia actului de identitate;
* copii ale diplomelor de studii, certificatelor și a altor documente care atestă efectuarea unor specializări și perfecționări, necesare în vederea verificării îndeplinirii condițiilor din fișa postului;
* copia carnetului de muncă și a adeverinței eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcției, precum și funcția publică/contractuală în care este numit/angajat;
* adeverința medicală, care să ateste starea de sănătate corespunzătoare funcției/postului solicitat.

Semnătura,

Data

..........................

................................

**Acord privind prelucrarea datelor cu caracter personal**

Subsemnatul/a ..........................................................., domiciliat/ă în ................................................................................, cu adresa de e-mail .................................................., sunt de acord ca datele mele cu caracter personal să fie prelucrate de Ministerul Finanțelor, în scopul derulării procedurii de transfer în interesul serviciului, pentru organizarea căreia a fost publicat anunțul din data de ..........................și pentru care am calitatea de aplicant, cu respectarea prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.